Conform informațiilor noastre un bărbat, cetățean ucrainean, care lucra pe o schelă s-a dezechilibrat și a căzut.
În urma căzăturii bărbatul și-ar fi fracturat ambele mâini. La fața locului ucraineanul a fost preluat de un echipaj medical, fiind transportat la Spitalul Județean de Urgență Baia Mare.
Totodată o echipă de la Poliția Transporturi Maramureș a deschis o anchetă pentru a stabili exact circumstanțele producerii accidentului.
Ce spune Poliția
Astăzi, 31 mai a.c., la ora 12.00, polițiștii au intervenit la un accident de muncă produs în incinta Aeroportului Internațional Maramureș.
Polițiștii Biroului Județean de Poliție Transporturi Maramureș s-au deplasat la fața locului, stabilindu-se faptul că, un cetățean ucrainean, angajatul unei societăți comerciale, în timp ce efectua activități de finisaj a pereților din interiorul noului terminal al aeroportului, a căzut de pe o schelă metalică mobilă.
Victima a fost transportată la spital pentru acordarea de îngrijiri medicale.
Polițiștii continuă cercetările pentru stabilirea tuturor circumstanțelor producerii evenimentului într-un dosar penal întocmit pentru nerespectarea măsurilor de securitate și sănătate în muncă.